తాతినేని ప్రకాశరావు
తాతినేని ప్రకాశరావు పుట్టింది 1924లో నవంబరు 24. కృష్ణాజిల్లాలోని కపిలేశ్వరపురంలో తండ్రి వీరరాఘవయ్య కాంగ్రెస్‌వాది. అయినా విప్లవ భావాలుండేవి. ప్రకాశరావుని దత్తత తీసుకున్న చిన్న తాత సుబ్బయ్య ఈ కారణంగానే ప్రకాశరావుని తండ్రి వద్దకు పంపేసారట. తండ్రి నుంచి రాజకీయం, విప్లవ భావాలు వారసత్వంగా సంక్రమించాయి. అదనంగా సినిమా ఆసక్తి ఏర్పడింది. టూరింగ్‌ టాకీస్‌లో ఉచితంగా సినిమాలు చూసే అవకాశం కలిగించుకున్నారు చిన్న తనంలోనే. విద్యార్థిగా వుంటూనే రాజకీయాలు వేపు ఆసక్తి చూపడంతో గొడవలు రావడం కూడా ఎక్కువయింది. తను ఉచితంగా సినిమా చూసే టూరింగ్‌ టాకీస్‌లో అసిస్టెంట్‌ ఆపరేటర్‌ వుద్యోగం సంపాదించుకున్నారు. అదీ వదిలేయాల్సి వచ్చింది కొంతకాలానికి. ప్రజానాట్యమండలి వేపు, కమ్యూనిస్ట్‌ సిద్ధాంతాలు వేపు ఆకర్షితులయ్యారు తాతినేని ప్రకాశరావు. ప్రజానాట్యమండలి ప్రదర్శించే కళా కార్యక్రమాలను నిర్వహించే పనిలో పడ్డారు.
ప్రాతూరు
స్వాతంత్ర్య సమరయోధులు, శిశువైద్య నిపుణులు, శిశు వైద్యశాస్త్రంలో తొలి ఆచార్యులు. బాల్యం నుండి జాతీయ భావాలను జీర్ణించుకున్న వీరు, కాకినాడలో 1923లో నిర్వహించిన అఖిల భారత కాంగ్రెస్ మహాసభలో పాల్గొన్నారు. గాంధీజీ 1933 లో రాజమహేంద్రవరం వచ్చినప్పుడు, వీరు తమ ఉంగరాన్ని బహూకరించారు. 1942 లో క్విట్ ఇండియా ఉద్యమంలో పాల్గొని, 9 నెలల కఠిన కారాగార శిక్షననుభవించారు. చెన్నై లోని స్టాన్లీ వైద్య కళాశాలలో ఎం.బి.బి.ఎస్., అమెరికాలో శిశువైద్యంపై ప్రత్యేక శిక్షణ పొందినారు. చెన్నైలో వైద్యవృత్తిని ప్రారంభించి, అనంతరం హైదరాబాదులో వైద్యవృత్తి చేపట్టినారు. జాతీయస్థాయిలో శిశువైద్యులుగా గుర్తింపుపొందినారు. 1988లో పద్మవిభూషణ్ బిరుదు పొందినారు. తన స్వీయచరిత్రనూ, గాంధీజీతో పరిచయం మరియు అమెరికాలో వైద్య విశేషాలు అను గ్రంథాలను వ్రాసినారు. బాలబంధుగా గుర్తింపు పొందిన శ్రీ తిరుమలరావు, 1997, డిసెంబరు-18న హైదరాబాదులో తుదిశ్వాస విడిచారు.